जो त्या वकिलाच्या चार कानशि‍लात लावेल त्याचा मी सत्कार करणार; कुटुंबीयांनी आरोप फेटाळले; खडसेही संतापल्या

Mahaenews A link to your homepage with your site title as anchor text
पुणे : वैष्णवी हगवणे आत्महत्याप्रकरणात आज पुणे न्यायालयात सुनावणी झाली. या सुनावणीत हगवणेंच्या वकिलांनी खळबळजनक दावे केले आहेत. अज्ञात व्यक्तीसोबत वैष्णवीच्या व्हॉट्सअप चॅटचा दाखला देत तिच्या चारित्र्यावर संशय व्यक्त करण्यात आला आहे. मात्र, वैष्णवीच्या माहेरच्या कुटुंबीयांनी हे सर्व आरोप फेटाळून लावले असून हगवणेंचा निषेधही व्यक्त केला. आरोपी हा आरोपी असतो, तो गुन्हेगार असतो. कोणीही सहजपणे आपला गुन्हा कबूल करत नाही. आम्हाला न्यायव्यवस्थेवर पूर्ण विश्वास आहे, पोलिस तपास योग्य पद्धतीने चालू आहे. हगवणेंकडून केलेल्या आरोपांचा आम्ही निषेध करतो, असे म्हणत वैष्णवी हगवणे आत्महत्या प्रकरणात वैष्णवीच्या मामांनी आपली बाजू माध्यमांसमो मांडली. तर, राष्ट्रवादी काँग्रेसच्या महिला प्रदेशाध्यक्षा रोहिणी खडसे यांनीही यात उडी घेत थेट वकिलांवर हल्लाबोल केला आहे. जो त्या वकिलाच्या चार कानशि‍लात लावेल त्याचा मी सत्कार करणार, असं रोहिणी खडसेंनी म्हटलं आहे.

वैष्णवी प्रकरणात न्यायालयाने आरोपींच्या वकिलांचा युक्तिवाद फेटाळून आरोपींच्या पोलीस कोठडीत वाढ केली आहे. आरोपी वैष्णवीचा नवरा शशांक, आई लता आणि नणंद करिश्माला एक दिवसाची पोलीस कोठडी वाढवण्यात आल असून सासरे राजेंद्र आणि सुशील यांना 31 मे पर्यंत पोलीस कोठडी वाढवून देण्यात आली आहे. दरम्यान, सुनावणीनंतर माध्यमांशी बोलताना वैष्णवीचा छळ करण्यात आला नसल्याचे हगवणेंच्या वकिलाने म्हटलं. एखाद्या नवऱ्याने आपल्या बायकोला चार कानाखाली मारल्या म्हणजे हॅरेसमेंट ठरत नाही, ही मिडीया ट्रायल सुरु आहे, असे वकील विपुल दुषिंग यांनी माध्यमांशी बोलताना म्हटले. त्यावरुन, रोहणी खडसेंनी ट्विट करत वकिलांना चपराक लगावली आहे. जो त्या वकिलाच्या चार कानशि‍लात लावेल त्याचा मी सत्कार करणार, असं रोहिणी खडसेंनी म्हटलं आहे.

दरम्यान, या सुनावणीवेळी हगवणेंच्या वकिलांनी गंभीर आरोप केले आहेत, त्यावर आता कस्पटे कुटुंबीयांनी बाजू मांडत सर्व आरोप फेटाळून लावले आहेत. आरोपी हा आरोपी असतो, तो गुन्हेगार असतो. कोणीही सहजपणे आपला गुन्हा कबूल करत नाही. आम्हाला न्यायव्यवस्थेवर पूर्ण विश्वास आहे, पोलिस तपास योग्य पद्धतीने चालू आहे. हगवणेंकडून केलेल्या आरोपांचा आम्ही निषेध करतो, असे म्हणत वैष्णवी हगवणे आत्महत्या प्रकरणात वैष्णवीचे मामा उत्तम बहिरट यांनी सर्व आरोप फेटाळले आहेत.

हेही वाचा – अलमट्टीमुळे उद्भवणाऱ्या पूरस्थितीवर महाराष्ट्र – कर्नाटक एकत्रित प्रयत्न

कुठलंही चॅटिंग झालं नाही, आरोप खोटे – वैष्णवीचे मामा

आमच्या वकिलावर आम्हाला पूर्ण विश्वास आहे, अशा प्रकारचं कोणतंही चॅटिंग झालं नसल्याचं आम्ही स्पष्ट करतो. आम्ही कोणाचाही मोबाईल काढून घेतलेला नाही. वैष्णवीचा मृत्यू 16 तारखेला झाला. मी स्वतः 17 तारखेला फोन करून बाळाची विचारणा केली होती. माझं करिष्मासोबत बोलणं झालं होतं. तेव्हा, राजेंद्र हगवणे आणि त्यांच्या मेव्हणीने सांगितलं की बाळ रडतंय, त्याला घेऊन जा, अशी माहिती वैष्णवीचे मामा उत्तम बहिरट यांनी माध्यमांना दिली. तसेच, ही एकतर्फी प्रेमाची बाब होती, पण दुसऱ्या बाजूला पैशावर प्रेम होतं असेही त्यांनी म्हटले. मामांनी पुन्हा एकदा पैशांचा मुद्दा उपस्थित करत हगवणेंकडून करण्यात आलेले सर्व आरोप फेटाळून लावले आहेत.

दिशाभूल करण्याचा प्रयत्न – मोहन कस्पटे

असा कोणताही प्रकार घडलेला नाही, हे आम्ही स्पष्ट करतो. वकिलांकडून दिशाभूल करण्याचा प्रयत्न चालू आहे, चॅटिंग आणि इतर आरोप चुकीचे आहेत. या प्रकरणात आता काही नवे सापडत नाही, म्हणून चुकीची माहिती पसरवली जात आहे, असे वैष्णवीचे काका मोहन कस्पटे यांनी म्हटलं आहे. आम्हाला आमच्या मुलीवर पूर्ण विश्वास आहे. जे हक्क त्यावेळी सोडले गेले होते, तेव्हाच वैष्णवी आमच्याकडे होती, असेही वैष्णवीच्या काकांनी वकिलांच्या आरोपावर आणि कोर्टात हगवणे कुटुंबीयांनी केलेल्या दाव्यासंदर्भाने बोलताना म्हटले.

महाईन्यूज-X वर फॉलो करा : महाईन्यूजला instagram वर फॉलो करा